Γ. Κουμουτσάκος σε Τσελίκ: Οι ελληνοτουρκικές σχέσεις δεν υπηρετούνται με εμπρηστική ρητορεία

Τη δική του απάντηση δίνει ο τομεάρχης Εξωτερικών και βουλευτής της ΝΔ, Γιώργος Κουμουτσάκος στον Ομέρ Τσελίκ, εκπρόσωπο του κόμματος του Ρετζέπ Ταγίπ Ερντογάν για τους οκτώ Τούρκους στρατιωτικούς που κατηγορούνται στην Τουρκία ως πραξικοπηματίες αλλά και για την απόφαση της Ελληνικής Δικαιοσύνης, με ανάρτηση του στο twitter.

«Κ. Τσελίκ καλημέρα. Οι ελληνοτουρκικές σχέσεις δεν υπηρετούνται με συνεχή εμπρηστική ρητορεία και επιθέσεις κατά της ανεξάρτητης ελληνικής δικαιοσύνης. Ο σεβασμός της δημοκρατίας και του διεθνούς δικαίου είναι απαραίτητη προϋπόθεση για τις επιθυμητές φιλικές σχέσεις των χωρών μας», γράφει χαρακτηριστικά ο κ. Κουμουτσάκος.