Τούρκος υπουργός: “Ο Πάνος Καμμένος είναι άμυαλος”

Σφοδρή επίθεση κατά του Πάνου Καμμένου εξαπέλυσε ο υπουργός Ευρωπαϊκών Υποθέσεων της Τουρκίας, Ομέρ Τσελίκ, χαρακτηρίζοντας “άμυαλο” τον Έλληνα υπουργό Άμυνας.

“Αν κοιτάξουμε τις δηλώσεις του Έλληνα υπουργού, βλέπουμε ότι δεν έχει μυαλό. Δεν μπορούν να μας αναφέρουν το θέμα της Ανατολικής Μεσογείου. Σε αυτή την περίοδο που διανύουμε, υπάρχει πρόβλημα και με την Ελλάδα. Η Ευρωπαϊκή Ένωση πρέπει να προειδοποιήσει την Ελλάδα για τις δηλώσεις που γίνονται. Μια ευρωπαϊκή χώρα, αν δεν έχει καλές σχέσεις με τους γείτονες, δεν θα πει μόνο στη γειτονική χώρα να διορθώσει τις σχέσεις, αλλά και στην ίδια τη χώρα μέλος πρέπει να γίνει αυτό. Πρέπει να διατηρήσουμε την εικόνα που διαμορφώθηκε στη Βάρνα”, δήλωσε χαρακτηριστικά ο Τσελίκ.

Παράλληλα, ο Τούρκος υπουργός τόνισε πως οι Ευρωπαίοι θα πρέπει να κάνουν επισημάνσεις στην Ελλάδα για δηλώσεις που γίνονται από την πολιτική ηγεσία της χώρας μας.